ടി.കെ.സന്തോഷ് കുമാർ

ലഘുചിത്രം
കവി,നിരൂപകൻ, ടെലിവിഷൻ അവതാരകൻ, പ്രഭാഷകൻ എന്നീ നിലകളിൽ ശ്രദ്ധേയൻ. കേരള സർവ്വകലാശാല മലയാളവിഭാഗത്തിൽ അദ്ധ്യാപകൻ. കേന്ദ്ര സാഹിത്യ അക്കാദമി മലയാളം ഉപദേശക സമിതി അംഗം. കേരള സർവ്വകലാശാല പബ്ലിക്കേഷൻ വിഭാഗം  ഡയറക്ടർ. മലയാളടെലിവിഷനിലെ ആദ്യത്തെ **Trend Setting Political  Satire**   പരിപാടിയായ “നാടകമേ ഉലക” ത്തിന്റെ അവതാരകനും സംവിധായകനും.**മലയാളത്തിലെ ആദ്യത്തെ ടെലിവിഷൻ ചരിത്രഗ്രന്ഥമായ  “മലയാള ടെലിവിഷൻ ചരിത്രം 1985- 2013"** ന്റെ രചയിതാവ്.മലയാളമാധ്യമപഠനത്തിനായി  സംസ്ഥാനസർക്കാരിന്റെ കേരള പ്രസ്സ് അക്കാദമി ഏർപ്പെടുത്തിയ ഒരു ലക്ഷം രൂപയുടെ ആദ്യത്തെ സ്കോളർഷിപ്പിന് അർഹനായി. കേരളസർവകലാശാലയിൽ നിന്ന് റാങ്കോടെ എം.എ, എ ഗ്രേഡോടെ എം.എഫിൽ, യു.ജി.സി. ഫെലോഷിപ്പോടെ പിഎച്ച്.ഡി, വിദ്യാഭ്യാസത്തിൽ ബിരുദം, തിരുവന്തപുരം പ്രസ് ക്ലബിന്റെ ഇൻസ്റ്റിറ്റ്യൂട്ട് ഓഫ് ജേർണലിസത്തിൽ നിന്ന് ജേർണലിസത്തിൽ ബിരുദാനന്തര ഡിപ്ലോമ.

### കൃതികൾ

# എത്രത്തോളം
# കാമറ (കവിതാസമാഹാരങ്ങൾ)
# നവകഥാകൃത്തുകൾ: പഠനവും പാഠവും (കഥാപഠനം)
# സിനിമ ആരുടെ തോന്നലാണ് ?
# കാഴ്ചയുടെ രസാന്തരങ്ങൾ (ചലച്ചിത്രപഠനം)
# തരിശുനിലത്തിലെ കാവ്യസഞ്ചാരികൾ (കവിതാപഠനം)
# ചുറ്റിലുമോരോസ്വർഗ്ഗം താഴ്ന്നുതാഴ്ന്നകലുമ്പോൾ
# ഋതുഭേദങ്ങളുടെ പുസ്തകം: ഭാവുകത്വപരിണാമത്തിന്റെ രസാന്തരങ്ങൾ (സാഹിത്യവിമർശനം)
# കെ.പി.അപ്പൻ (ജീവചരിത്രം)
# മലയാളടെലിവിഷൻ ചരിത്രം 1985-2013 (മാധ്യമചരിത്രം)
# ടെലിവിഷൻ:ഭാഷയും ഭാഷണവും (മാധ്യമനിരൂപണം)
# പോസ്റ്റ് ട്രൂത്ത് ടെലിവിഷൻ (ടെലിവിഷൻ പഠനം) 
# കോവിഡനന്തരം മലയാളി ജീവിതം (സാംസ്കാരികപഠനം)
# കവിതയുടെ രാഗ പൂർണ്ണിമ (പഠനം) 
#നവമാധ്യമങ്ങൾ ജനകീയതയും വിശ്വാസ്യതയും എന്ന പുസത്കം എഡിറ്റു ചെയ്തു. 

**ടെലിവിഷനെക്കുറിച്ചുള്ള മികച്ചപഠനത്തിന് മൂന്നുവട്ടം [[കേരളം|സംസ്ഥാനസർക്കാരിന്റെ]] പുരസ്കാരം ലഭിച്ചു**. കവിതയ്ക് **[[കേരളകലാമണ്ഡലം|കേരളകലാമണ്ഡല]]<nowiki/>ത്തിന്റെ [[വള്ളത്തോൾ നാരായണമേനോൻ|വള്ളത്തോൾ]]** പുരസ്കാരം, കവിതാപഠനത്തിന് **കേന്ദ്രസാംസ്കാരികവകുപ്പിന്റെ ഫെലോഷിപ്പ്,** ടെലിവിഷൻ മാധ്യമപഠനത്തിന് **കേരള പ്രസ് അക്കാദമിയുടെ ആദ്യത്തെ സ്കോളർഷിപ്പ്** എന്നിവയ്ക്ക് അർഹനായി. **ഇന്നത്തെപത്രം (മാധ്യമനിരൂപണം), നാടകമേ ഉലകം (പൊളിറ്റിക്കൽ സറ്റയർ), ദ് ട്രൂത്ത് (അഭിമുഖം)** എന്നീ പരിപാടികൾ അമൃതാടിവിയിലും **ന്യൂസ് ആൻഡ് വ്യൂസ് (പ്രൈം ടൈം സംവാദം), ഉള്ളതുപറഞ്ഞാൽ (കറൻറ് അഫേഴ്സ്)** എന്നീ പരിപാടികൾ കൈരളി ടിവിയിലും അവതരിപ്പിച്ചു. കലാകൗമുദി വാരികയുടെയും പത്രത്തിന്റെയും എഡിറ്റോറിയൽ ബോർഡ് അംഗം, അമൃതാടിവി ചീഫ് ഓഫ് ന്യൂസ് ഡെസ്ക്, **തുമ്പ സെന്റ് സേവ്യഴ്സ് കോളേജിൽ [[മലയാളം]] ആൻഡ് മാസ് കമ്മ്യൂണിക്കേഷൻ വിഭാഗം മേധാവി-ഇന്റേണൽ ക്വാളിറ്റി അഷ്വുറസ് സെൽ ഡയറക്ടർ** കേരള സർവ്വകലാശാല പബ്ലിക് റിലേഷൻസ് ഓഫീസർ എന്നീ നിലകളിൽ പ്രവർത്തിച്ചു.

ഇപ്പോൾ കേരളസർവകലാശാല **മലയാളവിഭാഗത്തിൽ അസോസിയേറ്റ് പ്രൊഫസറും റിസേർച്ച് ഗൈഡും** അഡീഷണൽ ചുമതലയിൽ സർവകലാശാലയുടെ **പ്രസിദ്ധീകരണവിഭാഗം ഡയറക്ടറും  **, **[[കേന്ദ്ര സാഹിത്യ അക്കാദമി|സാഹിത്യ അക്കാദമി]] (ന്യൂ ഡെൽഹി) മലയാളം ഉപദേശക സമിതി അംഗ**മായും   പ്രവർത്തിക്കുന്നു. 

### ഇതര പുരസ്കാരങ്ങൾ
മികച്ച ഗവേഷണമാർഗ്ഗദർശിക്കുള്ള 2023 ലെ ഫൊക്കാന-കേരളസർവ്വകലാശാല “ഭാഷയ്ക്ക്  ഒരു  ഡോളർ പുരസ്‌കാരം ” നേടി.  മികച്ചസാഹിത്യനിരൂപണത്തിനുള്ള  2024 ലെ അബുദാബി ശക്തി തായാട്ട് പുരസ്‌കാരത്തിന് അർഹനായി.കവിതയ്ക്ക് കുഞ്ചുപിളള സ്മാരക പുരസ്കാരം, അങ്കണം സാഹിത്യ പുരസ്കാരം, സ്വാതി - അയ്യപ്പപ്പണിക്കർ പുരസ്കാരം; സാഹിത്യ നിരൂപണത്തിന് എസ്.ബി.ടി. പുരസ്കാരം, പി.കെ.പരമേശ്വരൻ നായർ ട്രസ്റ്റിൻ്റെ പ്രൊഫ. എസ്. ഗുപ്തൻനായർ പുരസ്കാരം; വൈജ്ഞാനികസാഹിത്യത്തിന് എൻ.വി. സാഹിത്യവേദിയുടെ എൻ.വി. കൃഷ്ണവാരിയർ വൈജ്ഞാനികസാഹിത്യപുരസ്കാരം; ചലച്ചിത്രനിരൂപണത്തിന് മികച്ച ചലച്ചിത്രഗ്രന്ഥത്തിനുള്ള ഫിലിം ക്രിട്ടിക്സ് അവാർഡ്; ദൃശ്യമാധ്യമപ്രവർത്തനത്തിന് അല(ALA ) പുരസ്കാരം, മീഡിയ രത്ന അവാർഡ്, ലാന(LANA) അവാർഡ്, രാജീവ് ഗാന്ധി സാംസ്കാരിക സമിതി അവാർഡ്, ഫിലിം സിറ്റി മാഗസിൻ അവാർഡ്, ഫാ. വടക്കൻ - ബി. വെല്ലിംഗ്ടൺ സാംസ്കാരിക സമിതി അവാർഡ്, ജെ. സി. ഫൗണ്ടേഷൻ അവാർഡ്;  മലയാള ഭാഷാപഠനം പ്രോത്സാഹിപ്പിക്കുന്നതിനായി ഫെഡറേഷൻ ഓഫ് കേരള അസോസ്സിയേഷൻസ് ഇൻ നോർത്ത് അമേരിക്ക (FOKANA) ഏർപ്പെടുത്തിയ ഭാഷയ്ക്ക് ഒരു ഡോളർ പുരസ്കാരം എന്നിവ ലഭിച്ചു.

ഭാര്യ: ഡോ. റാണി പവിത്രൻ. മകൾ: പ്രിയംവദ ടി. സാരസ്വതം

### ഗവേഷണം / ഗവേഷണഫലങ്ങൾ

 **പോസ്റ്റ് ട്രൂത്ത് ടെലിവിഷൻ:**
 
 ഒക്സ്ഫെഡ് സർവ്വകലാശാല (University of Oxford ) 2016 ലെ അന്തർദ്ദേശീയപദമായി (International word of the year) അംഗീകരിച്ച Post Truth ൻ്റെ സാമൂഹിക-രാഷ്ട്രീയ-സാംസ്കാരിക അർത്ഥധ്വനികളെ Television എന്ന മാധ്യമവുമായി ബന്ധിപ്പിച്ച് Post Truth Television എന്ന പദം കൂട്ടിയോജിപ്പിച്ചു.  അച്ചടി-ദൃശ്യ- സൈബർ മാധ്യമങ്ങൾ എപ്രകാരമാണ് ഇന്ത്യയുടെ വിശേഷിച്ച് കേരളത്തിൻ്റെ പശ്ചാത്തലത്തിൽ പോസ്റ്റ് ട്രൂത്ത് മാധ്യമമായി മാറുന്നതെന്ന് സൈദ്ധാന്തവൽകരിക്കുകയും ടെലിവിഷൻ മാധ്യമം കേന്ദ്രീകരിച്ച് വിശകലനം നടത്തുകയും ചെയ്തു. 'പോസ്റ്റ് ട്രൂത്ത് ടെലിവിഷൻ ' ( ഡിസി ബുക്സ്, കോട്ടയം, 2022 ) എന്ന പുസ്തകം ഈ ഗവേഷണത്തിൻ്റെ ഫലമാണ്. ആഗോള വൈജ്ഞാനികമേഖലയിൽ വികസിച്ചിട്ടുള്ള ടെലിവിഷൻ സ്റ്റഡീസ് എന്നതിന് മലയാളഭാഷയിൽ നിന്നുള്ള മൗലികസംഭാവനയാണ് ഈ പുസ്തകം. മികച്ച ടെലിവിഷൻ പഠനഗ്രന്ഥത്തിനുള്ള സംസ്ഥാനസർക്കാർ പുരസ്കാരം(2022)പോസ്റ്റ് ട്രൂത്ത് ടെലിവിഷൻ എന്ന പുസ്തകത്തിനാണ് നൽകിയത്. ഇരുപത്തിയൊന്നാം നൂറ്റാണ്ടിൻ്റെ മലയാളമാദ്ധ്യമചിന്താമണ്ഡലത്തിനും അക്കാദമികമേഖലയ്ക്കും ഈ ഗവേഷണഗ്രന്ഥം മുതൽക്കൂട്ടാണ്. പുസ്തകത്തിന്റെ രണ്ടാം പതിപ്പാണ്  ഇപ്പോൾ ഡി സി ബുക്സിൽ ലഭിക്കുന്നത്.

 **മലയാള ടെലിവിഷൻ ചരിത്രം (History of Malayalam Television):**
 1985 ൽ കേരളത്തിൽ നിന്ന് സംപ്രേഷണം ആരംഭിച്ച മലയാള ടെലിവിഷനെക്കുറിച്ചുള്ള ഗേവേഷണത്തിൻ്റെ ഫലമാണ് 'മലയാള ടെലിവിഷൻ ചരിത്രം 1985- 2013 ' എന്ന പേരിൽ പുസ്തകമായി പ്രസിദ്ധീകരിച്ചത്. ( പ്രസ് അക്കാദമി, കൊച്ചി, 2014).കേരളപ്രസ് അക്കാദമി മാധ്യമപഠനത്തിന്  ആദ്യമായി ഏർപ്പെടുത്തിയ ഫെലോഷിപ്പ് (ഒരു ലക്ഷം രൂപ ) ഈ ഗവേഷണത്തിനാണ് ലഭിച്ചത്.മലയാള ടെലിവിഷൻ്റെ മുപ്പതുവർഷത്തോളമുള്ള ചരിത്രം ഈ ഗവേഷണപുസ്തകത്തിലുണ്ട്. മലയാളത്തിലെ ആദ്യത്തെ ടെലിവിഷൻ ചരിത്രപുസ്തകമാണ് 'മലയാള ടെലിവിഷൻ ചരിത്രം 1985- 2013. മികച്ച ടെലിവിഷൻ പഠനഗ്രന്ഥത്തിനുള്ള സംസ്ഥാനസർക്കാർ പുരസ്കാരം(2014) ഈ പുസ്തകത്തിനാണ് നൽകിയത്. ടെലിവിഷൻ എന്ന മാധ്യമത്തെക്കുറിച്ച് പ്രേക്ഷകർക്ക്‌ അവബോധം നൽകുന്നത്തിനും കേരളത്തിന്റെ ടെലിവിഷൻ മാധ്യമമേഖലയെക്കുറിച്ച് തുടർഗവേഷണം നടത്തുന്നത്തിനുമുള്ള അടിസ്ഥാനരേഖയാണ്  600 ൽ അധികം പുറങ്ങളുള്ള ഈ പുസ്തകം.  കൊച്ചിയിലുള്ള മീഡിയ അക്കാദമി പുസ്തകത്തിന്റെ രണ്ടാം പതിപ്പ് പ്രസിദ്ധീകരിച്ചു.

 **സീരിയലുകളെ എന്തുകൊണ്ട് സെൻസർ ചെയ്യണം? :**
 ടെലിവിഷൻ സീരിയലുകളെ സെൻസർ ചെയ്യേണ്ടതുണ്ടോ എന്നതിനെപ്പറ്റിയുള്ള അന്വേഷണമാണ് ഈ ഗവേഷണം.  സീരിയലുകൾ ഗൃഹസദസ്സുകളിൽ ചെലുത്തുന്ന സ്വാധീനമാണ് ഈ ഗവേഷണത്തിന്റെ ഉള്ളടക്കത്തെ നിർണ്ണയിച്ചിട്ടുള്ളത്. എഴുത്ത് മാസികയിൽ പ്രസിദ്ധീകരിച്ച (2017) ഈ ഗവേഷണപഠനത്തിനാണ് മികച്ചടെലിവിഷൻ പഠനത്തിനുള്ള സംസ്ഥാനസർക്കാരിന്റെ 2017 ലെ പുരസ്കാരം ലഭിച്ചത്.

 **ടി എസ്. എലിയറ്റിന്റെ Wasteland  ഉം മലയാളകവിത**യും :
 ആധുനികതയുടെ വികാസവും പരിണാമവും മലയാളകവിതയിൽ (The Development and Evolution of Modernism in Malayalam Poetry) എന്ന ഗവേഷണം ആധുനിക മലയാളകവിതയെ പൊതുവെയും അയ്യപ്പപ്പണിക്കർ, സച്ചിദാനന്ദൻ,  ബാലചന്ദ്രൻ ചുള്ളിക്കാട് എന്നിവരുടെ കവിതയെ സവിശേഷമായും പഠിക്കുന്നതാണ്.    ടി എസ് എലിയറ്റിന്റെ'വേസ്റ്റ്ലാൻഡ്' എന്ന കാവ്യകൃതി ഈ ഗവേഷണത്തിൽ ഒരു മോട്ടിഫ്  ആയി പ്രവർത്തിക്കുന്നുണ്ട്. യു.ജി.സി. ഫെലോഷിപ്പോടെ പൂർത്തിയാക്കിയ ഈ ഗവേഷണത്തിന് 2004 ൽ കേരളസർവ്വകലാശാല പിച്ച്.ഡി. നൽകി.  'തരിശുനിലത്തിലെ കാവ്യസഞ്ചാരികൾ' എന്ന പേരിൽ ഈ ഗവേഷണത്തിന്റെ പരിഷ്കൃതരൂപം കേരളഭാഷാ ഇൻസ്റ്റിറ്റ്യൂട്ട് പ്രസിദ്ധപ്പെടുത്തി (2012).  സാഹിത്യപഠനത്തിന്റെയും സ്വാധീനതാപഠനത്തിന്റെയും മേഖലയിൽ ഈ പുസ്തകം മൗലികമായ കാഴ്ചപ്പാടുള്ളതാണ്.  മികച്ചസാഹിത്യനിരൂപണത്തിനുള്ള എസ്.ബി. ടി. സാഹിത്യപുരസ്‌കാരം (2012), പി.കെ. പരമേശ്വരൻനായർ ട്രസ്റ്റിന്റെ മികച്ച സാഹിത്യനിരൂപണഗ്രന്ഥത്തിനുള്ള പ്രൊഫ. എസ്. ഗുപ്തൻനായർ പുരസ്കാരം (2015) എന്നിവ ഈ പുസ്തകത്തിനാണ് നൽകിയത്.

 **അസ്തിത്വവാദത്തെക്കുറിച്ചുള്ള അന്വേഷണങ്ങൾ : **
 ആധുനികത(Modernism) യുടെ ഫിലോസഫിയായ അസ്തിത്വവാദം (Existentialism) കാക്കനാടൻ്റെയും മുകുന്ദൻ്റെയും സാഹിത്യഭാവനയിൽ എങ്ങനെ പ്രതിഫലിച്ചു എന്നതിനെക്കുറിച്ചുള്ള ഗവേഷണം ആയിരുന്നു, ‘അസ്തിത്വവാദം കാക്കനാടൻ്റെയും മുകുന്ദൻ്റെയും നോവലുകളിൽ’ എന്നത്.  1999 ൽ ഈ ഗവേഷണത്തിന് കേരളസർവ്വകലാശാല എം.ഫിൽ. ഡിഗ്രിനൽകി.  ഒരു ഫിലോസഫിയെന്ന നിലയിലുള്ള അസ്തിത്വവാദത്തിന്റെ സങ്കീർണ്ണമായ പ്രശ്നലോകത്തെ മലയാളഭാഷയുടെ സുതാര്യതയിൽ ആവിഷ്കരിക്കാൻ ഈ ഗവേഷണത്തിന് സാധിച്ചു. കേരളസർവ്വകലാശാലയുടെ മലയാളവിഭാഗത്തിൽ പ്രബന്ധം ലഭ്യമാണ്.

##### പുറം കണ്ണികൾ

#https://www.youtube.com/watch?v=2XTTjdynBqg
#https://m.youtube.com/channel/UC2Ye4VTqISfMX9cyrWceXsg
#https://ezhuthu.org/?p=7717
#https://araniyakam.blogspot.com/2011/06/blog-post_23.html
#https://keralaliterature.com/malayalam-writers-%E0%B4%AE%E0%B4%B2%E0%B4%AF%E0%B4%BE%E0%B4%B3%E0%B4%82-%E0%B4%8E%E0%B4%B4%E0%B5%81%E0%B4%A4%E0%B5%8D%E0%B4%A4%E0%B5%81%E0%B4%95%E0%B4%BE%E0%B4%B0%E0%B5%8D/%E0%B4%B8%E0%B4%A8%E0%B5%8D%E0%B4%A4%E0%B5%8B%E0%B4%B7%E0%B5%8D-%E0%B4%95%E0%B5%81%E0%B4%AE%E0%B4%BE%E0%B4%B0%E0%B5%8D%E2%80%8D-%E0%B4%9F%E0%B4%BF-%E0%B4%95%E0%B5%86/
#https://www.newindianexpress.com/cities/kochi/2020/Sep/10/jury-for-kerala-state-television-awards-announced-2194709.html
#https://www.google.com/search?q=t+k+santhosh+kumar+department+of+malayalam+university+of+kerala&sca_esv=757ae2441d3085b5&rlz=1CDGOYI_enIN1109IN1110&hl=en-GB&sxsrf=AE3TifNoY_L5RAtuanDZtHFo6yQk_3cMUg%3A1749390908194&ei=PJZFaIHLC5GcseMPkvr28QQ&oq=santhoshkumar+t+k&gs_lp=EhNtb2JpbGUtZ3dzLXdpei1zZXJwIhFzYW50aG9zaGt1bWFyIHQgayoCCAEyDRAjGLACGLADGCcYywQyDRAjGLACGLADGCcYywQyEBAjGPAFGLACGLADGCcYywQyCBAAGLADGO8FMggQABiwAxjvBTILEAAYgAQYsAMYogRItD5QAFgAcAB4AJABAZgBwQOgAd0GqgEDNC0yuAEByAEAmAIBoAKlA5gDAIgGAZAGBpIHAzQtMaAHqBayBwM0LTG4B6UDwgcDMy0xyAcI&sclient=mobile-gws-wiz-serp#vhid=zephyr:4&vssid=atritem-https://www.keralauniversity.ac.in/assistant-professors&ip=1
#https://www.facebook.com/share/1A7D5kBRqQ/
#https://www.facebook.com/share/1HMN4Luqts/

##### അവലംബം